**LĒMUMS**

Liepājā

|  |  |
| --- | --- |
| 2021.gada 16.septembrī |  Nr.348/11(prot. Nr.11, 14.§) |

Par Liepājas pilsētas Jūras sauszemes

piekrastes joslas (vieta Nr.D1) daļas zemes

nomas tiesības izsoles rezultātu apstiprināšanu

Lai apstiprinātu izsoles rezultātus, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Zemes pārvaldības likuma 15.panta otro daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32., 43. un 44.punktu, Liepājas pilsētas domes 2021.gada 19.jūnija lēmumu Nr.249/7 "Par Liepājas pilsētas Jūras sauszemes piekrastes joslas (vieta Nr.D1) daļas zemes nomas tiesības izsoli", Liepājas pilsētas Jūras sauszemes piekrastes joslas (vieta Nr.D1) daļas zemes nomas tiesības izsoles noteikumu 7.3.punktu, izskatot komandītsabiedrības "KMRSK" 2021.gada 29.jūlijā pulksten 11:28 iesniegto piedāvājumu Jūras sauszemes piekrastes joslas (vieta Nr.D1) daļas zemes nomas tiesības izsolei, Liepājas pilsētas pašvaldības Nekustamo īpašumu konsultatīvās komisijas 2021.gada 2.augusta lēmumu zemes nomas tiesības izsoles protokolā (sēdes protokols Nr.11, 1.#) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 9.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Apstiprināt Liepājas pilsētas Jūras sauszemes piekrastes joslas (kadastra Nr.1700 035 0189) daļas 600 kv.m platībā (vieta Nr.D1) zemes nomas tiesības 2021.gada 2.augusta izsoles rezultātus.

2. Uzdot Liepājas pilsētas pašvaldības iestādei "Nekustamā īpašuma pārvalde" veikt nepieciešamās darbības zemes nomas līguma noslēgšanai ar komandītsabiedrības "KMRSK" (reģistrācijas Nr.40203320998; juridiskā adrese: Toma iela 7-33, Liepāja) par Liepājas pilsētas Jūras sauszemes piekrastes joslas daļas nomas tiesību uz 5 (pieciem) gadiem, nosakot nosolīto nomas maksu 5,10 EUR (pieci *euro* 10 centi) par 1 kv.m gadā. Papildus nomas maksai, nomnieks maksā valstī noteikto pievienotās vērtības nodokli.

3. Gadījumā, ja komandītsabiedrība "KMRSK" 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas pilsētas domes 2021.gada 19.jūnija lēmums Nr.249/7 "Par Liepājas pilsētas Jūras sauszemes piekrastes joslas (vieta Nr.D1) daļas zemes nomas tiesības izsoli" zaudē spēku.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam, Sabiedrisko attiecību un mārketinga daļai |